gentaiscool/nusaparagraph_topic huggingface dataset:
Elu tau kamera digital? Elu udeh pernah makenye? Atau bahkan elu punya? Tapi, ape aje yang udeh elu tau tentang kamera digital? Nah katenye, entu kamera bisa dipake buat foto ataupun ngerekam, contohnye kamera saku digital aye. Terus beda dari kamera jaman dulu, kite bisa langsung liat hasil foto di kamera digital, kagak perlu dicetak dulu. Kite juga bisa ngapus yang hasilnye kagak sesuai atau ade yang sama. Kite juga bisa cetak entu foto dan bisa milih dulu mane yang bagus. Katanye, kamera digital entu karakteristiknye ade; exposure, kartu memori, pixel, tampilan layar LCD, aplikasi optical zoom, modus pemotretan, dan laennye. Kamera digital entu jenisnye kagak cuma satu, ade kamera saku digital, kamera prosumer, kamera digital SLR, mirorless, dan laennye. Entu die sekilas tentag kamera digital.

Topic: technology
Libur akhir taun jadi salèh atu hal nyang ditunggu-tungggu karna biasènyè digunèin buat bêpègian kê suatu têmpat. Bêrhubung pandêmi bêlon usai, libur akhir taun jugè bisè nyênêngin, mêski di rumèh ajè. Pêrtamè, akhir taun sêring jadi waktu buat sêsêorang ngulas atau ngaji ulang hal nyang udèh dilakuin sêpanjang taun amè apè nyang udèh dicapèinyè. Mangkè dari ntu, adè baèknyè libur akhir taun êni dijadiin sêbagè kontèmplasi. Kêduè, sêlaèn kontèmplasi, êlu jugè bisè nyari idè-idè rêsèp masakan baru dan ngêpraktikkinnyè di dapur barêng anggotè kêluargè. Kêtigè, nonton pèlêm barêng kêluargè di rumèh buat ningkatin kualitas hubungan. Nah, apè pun aktipitasnyè, sêmogè bisè nyênêngin.

Topic: leisures
Bêlari adalah olahragè nyang gampang amè puguhnyè banyak manpaat buat awak. Pêrtamè, olahragè lari bisè ngêjadi solusi têrbaèk buat nyang punyè obèsitas. Kêduè bisè ngêningkatin kêkêbalan awak amè staminè. Kêtigè, bisè ngêningkatin kualitas molor amè ngêningkatin ingêtan. Sêlaèn êni, bisè jugè nyêgèh bêbêrapè pênyakit laènnyè kayak alzhéimêr. Kêtigè, bisè ngatasin strès. Têrakhir, bisè nyèhatin jantung. Hal êni jugè dibuktiin dari oksigèn nyang ngalir barêngan darèh nyang dipompa amè jantung kê sêluruh awak. Sêlaèn sirkulasi darèh nyang lancar, bêlari mênurut bêbêrapè sumbêr gè bisè ngurangin kolèstêrol jahat nyang adè di dalêm darèh amè ngêningkatin kolèstêrol baèk sêhinggè bisè ngêbantu nyèhatin jantung.

Topic: sports
Apa jadinye sebuah perusahaan tanpa kreativitas, dan keberanian untuk berinovasi? Semakin lama persaingan semakin tinggi persaingannye, jika produk yang kite jual kagak dapat berinovasi mengikuti perkembangan, atau kagak menghasilkan yang baru, maka besar kemungkinan bisnis kite bakalannye ditinggalkan oleh konsumen. Dunia bisnis ntu membutuhkan keterampilan kepemimpinan, motivasi, dan organisasi yang baik. Cerdas dalam mendelegasikan tugas yang berbeda kepada orang lain dan mendorong karyawan untuk memberikan hasil terbaik. Keuntungan menjadi pengusaha ntu adalah memiliki kebebasan untuk mengatur pekerjaan dengan lebih leluasa, termasuk jam kerja, dan hari libur. Udeh gitu dapat mengasah keterampilan, dan meningkatkan kreativitas. Mampu melihat potensi diri, baik sebagai pemimpin maupun pengusaha.

Topic: business
Kalo kite punya modal trus kaga ada kegiatan kaga ada salahnye buat modal usaha. Dari pada duit itu kite simpen doang kaga bertambah. Kalo kite jadiin usaha kan tuh duit lama-lama bisa nambah banyak. Usaha mah kaga harus kite bisa masak, atau juga punya keahlian khusus. Sekarang kan udeh banyak tuh usaha-usaha nyang bisa kite beli dan udeh dapet brandnye. Tugas kite mah nanti tinggal jualin doang. Nah dari situ kan kote juga bisa nambah keuntungan kan, meskipun dikit pasti duit kite berkembang dah. Trus nanti kalo udeh bosen kerja tinggal lanjutin tuh usaha kite kan tinggal tungguin doang di rumah, buka usaha kan kalo bener-bener nanganinnye pasti lancar.

Topic: business
Suasana lebaran tuh makin hari makin beda, apalagi udeh nikah. Suasananye tuh kaya baru, apalagi pan sekarang tuh makin banyak keluarga. Pasti kebiasaanye juga beda-beda. Kaya di kampung halaman laki aye tuh, resepnye sholat masih rame-rame dilapang tuh, ama suasana kota nyang masih jarang penduduknye. Orang dateng ke lapangan juga pade jalan kaki, sekarang kan udeh jarang tuh ngerasain kaya gitu. Pagi-pagi udara masih bersih, denger takbir berkumandang trus ngeliatin pemandangan gunung. Pan di kota tuh sholat udeh di mesjid karna tanah kosong udeb jarang ditemuin. Rasanye tenang banget sholatnye, padahal kaga kenal juga tuh orang-orang disekitar kite tapi rasanye seneng.

Topic: religion
Orang jaman dulu, kalo ngedenger "kerje di kantor" nyambungnye ame beberape bidang doang. Biasenye kerjanye di bidang manajemen bisnis, akuntansi keuangan, ame pemasaran. Lapangan kerje jaman dulu, belon segede karang. Jadi, perusahaan nyang jaye ame punye kantor gede di gedung-gedung, ye, biasenye dari tige bidang ntu tadi. Cuman, seiring majunye jaman, apelagi sekarang udeh di industrial 4.0, bidang-bidang nyang dijalanin pekerje kantor juge ikutan nambah. Jaman karang, orang nulis--ato orang dulu kenalnye sebage reporter--juge bise dikerjain dari kantor, kagak kudu turun ke lapangan buat nyari bahan. Ade juge bidang kreatip, nyang karang nyerempet-nyerempet kek pemasaran si perusahaan, ame bidang IT juge nyang berurusan ame teknologi inpormasinye perusahaan.

Topic: business
Senjata tradisional emang salah satu dari warisan budaya nyang harus kite jaga. Supaya nih anak-anak di zaman sekarang tuh pada paham ama perjuangan nyang dihadepin orang dulu buat merdeka. Orang-orang dulu tuh bikin senjata begitu pasti ade tujuannye, buat ngelindungin diri sendiri dan juga bertahan hidup. Nah, kite kudu tuh dukung hal-hal baik macem begitu, cuma kalo buat percaya ama hal-hal supranaturalnye ada baenya kaga perlu deh, takutnye musyrik doang. Kebudayaan-kebudayaan macem begitu kan juga jadi daya tarik tuh orang-orang di luar Indonesia ama kebudayaan nyang kite punya. Upaya ngelestariin sih emang mesti diikutin, cuma harus ade bates-batesnya, jangan ampe kite ikut percaya ama alat-alat begituan.

Topic: culture & heritage
Kalo ada acara arisan-arisan keluarga Betawi tuh kaga ketinggalan olahan gabus pucung. Olahan ini ntuh bahannya dari ikan gabus terus ame buah yang namanya kluwek. Kaga kebayang dah rasanya begimana, cuma yang ada dibenak aye tuh ikan gabus rasanya amis dan bentuknya agak serem. Ngolah ikan ini tuh juga perlu ketermpilan, karena bumbu yang dipake beragam malahan hampir semua bumbu tuh masuk. Nah pertama yang harus dilakuin nih goreng ikan gabus ampe kering, abis ntu tirisin tuh ampe minyaknya turun. Abis ntu, tumis deh tuh bumbu halus yang udah disiapin ampe wangi. Masupin deh ikan gabus ama aer ampe aernya tuh mendidih. Buat aye yang kaga doyan, bentuk olahan ini tuh serem karna ikannya udah serem terus ditambah bumbu kluwek yang medok kan itemnya. Ditambah lagi bau kluweknya yang khas bener jadi kaga pernah deh tuh aye cobain.

Topic: food & beverages
Makanan lebaran paling kesohor nyang rata-rata tiap rumah kolot pade olahin, ntu adalah opor ayam kampung, gampang banget kalo mau olahin eni resep, nyang pertame siapin 1 ekor ayam kampung jantan, santen kepale dari 2 buah butir, bumbu nyang d alusin bawang putih, bawang merah, jahe, lengkuas, lada ame batang sereh, beres ayamnye d bersihin terus dipotong sesuai kepengenannye pegimane, kalo normalnye potong 12 bagian, terus cuci lagi pake peresan air jeruk nipis, terus tumis bumbu halus ditambahin 2 lembar daun salam bareng 2 batang sereh nyang ude dikeprek, tumis sampe harum aromanye, terus masukin santen encer, terus masukin potongan ayamnye, masak smpe daging ayamnye empuk, terus masukin santen kentelnye sambil diaduk biar ga pecah tu santennye, terakhir masukin sedikit bawang goreng biar tambah sedep 

Topic: food & beverages
Elu tau kan, kalo nyiapin dana darurat sejak dini entu penting bener? Kenape nyiapin dana darurat penting bener? Soalnye bisa aje, elu ngadepin situasi kagak terduga yang butuh dana yang banyak bener dan kudu cepet juga. Keluarga aye pernah ngalamin entu situasi soalnye tiba-tiba aje kakek aye ngalamin penurunan kondisi fisiologis. Nah biayanye entu pastinye gede karena perlu buat biaye MRI di beberape rumah sakit. Jelas aje enyak dan babeh aye kudu punya dana yang banyak dan cepet dong? Nah entu dana yang banyak diperluin buat biaya pemeriksaan dan pengobatan engkongnye aye. Untung aje, enyak aye udeh nyiapin dana darurat. Akhirnye engkong aye pun bisa segera diperiksa dan diobatin karena enyaknye aye udeh nyiapin dana darurat.

Topic: slice of life
Kerje kantoran emang punye posisi ndiri di mate orang-orang, dibanding jenis pekerjaan nyang laen. Nah, entu sala atu kelebiannye. Kerje kantoran enih punye beberape kelebihan laen. Kek, misalnye, pasilitas kerja lebi memadai. Kalo di rume kagak ade wifi, jaman karang mao kerje gimane coba? Mao kagak mao kudu ke kantor buat ngelarin kerjaan. Terus, ngelatih disiplin ame manajemen waktu nyang bae, soalnye dipaksa buat masup pagi, keluar sore, bari ngejar target perusahaan. Jadi, kagak bise ntu buang-buang waktu buat hal kagak penting. Bise juge buat ngasah skill propesional ame nambah pengetahuan. Besosialiasi ame orang kantor bise jadi jalannye. Udeh gitu, bise juge jadi ajang ngembangin kemampuan komunikasi ame beperilaku.

Topic: business
Pawèi obor mêrupakan iring-iringan sêkêlompok orang nyang dilakuin dêngan ngidêr di jalan rayè sêmbari ngêbawè obor nyang dikêjè dari bambu. Biasènyè pawèi obor dilakuin dalêm rangkè nyambut pêrgantian taun baru Islam. Rombongan pawèi diiringin alat musik rêbana atau juga gêndang. Masarakat ngidêr sêmbari ngumandangin sêlawat amè puji-pujian kêpadè Allah Swt. sêbagè ungkapan rasa sukur karna dikasih kêsêmpêtan buat ngêrasèin momèn pêrgantian taun dalêm kalèndêr Islam. Pawèi obor dilakuin wayah malêm ari sêtêlèh pêrgantian taun karna dalêm Islam pêrgantian ari dimulè sêjak kêlêlêpnyè matèari. Kagak adè aturan atau sarat mutlak buat miluin iring-iringan êni. Pawèi obor bisè dimiluin bocah-bocah, rêmajè, ampè orang tuè.

Topic: religion
Makan-makanan India emang terkenal tuh nyang diaduk-aduk pake tangan. Ceritanye udah bersliweran tuh di media-media sosial, video-video orang-orang nyajiin makanan pake tangan kosong yang kaga tau deh itu udah dicuci apa belon tangannya. Semenjak ntu, kalo liat restoran-restoran India tuh suka kebayang begitu jadi suka kaga doyan liatnya. Ampe sekarang emang belom pernah nyobain, cuma kalo dibayarin juga ogah dah kayanya mah. Ngeliatin makanannya aja udah kaga berselera pisan dah. Kaga sampe disitu, kalo kita liat juga kebanyakan makanannya tuh pake bawang jadi langu kalo kita makan, karena yang dimakan tuh bawangnya mentah kaga dimasak dulu. Jadi boro-boro dah doyan, kepnegen nyobain aja rasanya juga ogah.

Topic: food & beverages
Jualan onlen enih bise bangat dilakuin ame semue kalangan. Dari pedagang nyang ude jago, ampe pemula nyang baru mulae dagang juge bise manpaatin jenis jualan enih. Bahkan, buat pemule cenderung lebi gampang dipelajarin daripade dagang oflen. Nah, menurut Pretty Angelia Wuisan, reporter Modal Rakyat, ade beberape keuntungan jualan lewat onlen nyang bise jadi bahan petimbangan orang-orang. Keuntungan ntu bise berupe modal nyang dibutuhin tegolong kecil, bahkan bise tanpa modal. Terus, ngejalaninnye lebi praktis ame pleksibel soalnye bise dari mane aje. Belon lagi, target pasarnye jaoh lebi luas dibanding nyang jualan oflen. Jaman karang juge udeh kesedie platform jualan onlen nyang jadi wadah buat ngejualin, masarin, ame transaksi jual belinye. Promosi juge kagak kudu nyebarin pamplet ke orang-orang di jalan. Make media sosial ato manpaatin pitur di marketplace juge bise. Terakhiran, biaya opersionalnye kagak segede toko oflen, ato bise diatur biar kagak gitu keluar banyak.

Topic: business
Robot yang bisa digunakan untuk segalanye ntu, setara dengan manusia, ntu impian semua orang, khususnye ntu setiap ibu dan bapak rumah tangga biar lebih mudah semuanye. Tapi dalam beberapa puluh tahun mendatang itu kagak akan bisa dibeli. "Robot humanoid ini kagak masuk akal." Begitu dikemukakan Werner Hampel dan menambahkan, "Coba saja pikir, seberapa banyak energi yang dibutuhkan robot berkaki dua?”  Steffen Wischmann berpendapat serupa, "Orang ntu harus mengeluarkan 100.000, 200.000 Euro, untuk membeli satu robot seperti ntu untuk di rumah. Kagak bakal ada konsumen yang bersedia membayar.” Sebaliknya, dalam kehidupan sehari-hari, akan terlihat semakin banyak robot yang melakukan pekerjaan spesial. Mereka mengikuti dan membuat hidup kita lebih mudah. 

Topic: technology
Bacè majalèh Bobo adalah hal nyang ayè dêmênin wayah masing kêcit ampè karang. Saban minggunyè, dulu ayè mintè dibêliin majalèh Bobo amè ênyak ayè. Gênêrasi 90-an kê bawèh puguh kagak asing lagi amè tokoh kêlènci bêwarnè biru bêtuliskan hurup B di bajunyè. Tokoh ntu adalah karaktêr utamè di majalèh nyang têrbit sêjak 14 April 1973. Sêlaèn Bobo, adè jugè pêri cilik Nirmala, Oki si Kurcaci, Paman Kikuk, Paman Gêmbul, duè sobat Bona amè Rong Rong, dan masing adè bêbêrapè karaktêr laènnyè. Dulu, ayè bisè namatin atu majalèh dalêm sêarian sangking rêsêpnyè ngêbacè majalèh êni. Slogannyè jugè masing kêngiang-ngiang ampè karang, yakni "Bobo, têmên bêrmaèn dan bêlajar. B-O-B-O, Bobo."

Topic: leisures
Parkir sembarangan di depan rumah tetangga ntu selain nyebelin juga buat tetangga menjadi repot jika ingin beraktivitas dengan kendaraannye. Ape rasanye ketika kite ingin berangkat sekolah atau kerja, pokoknye yang mengharuskan aktivitas keluar rumah, tiba-tiba masih ade aje kendaraan tetangga yang terparkir di depan gerbang rumah kite tanpa permisi terlebih dahulu dengan kita, pasti gedek bener rasanye, dan kekesalan ntu bisa aje menjadi sebuah perseteruan fisik dengan tetangga, membuat hidup bertetangga menjadi kagak nyaman kan. Mulai dari sekarang ntu, kite kalo mau dihargain orang, harus hargain orang lain dulu. Jangan berbuat seenaknye kite, saling jaga perasaan dan sikap. Ayoklah dari pade kite buat hidup bertetangga menjadi kagak nyaman, mari jangan parkir sembarangan di depan rumah tetangga kite.

Topic: slice of life
Kagak sêmuè pêrtêmênan ngêmilikin èpèk positip, mungkin di antarènyè adè nyang bêracun amè nyêbabin êlu têkênan mèntal. Bêrikut êni adalah carè-carè mutusin hubungan pêrtêmênan nyang bêracun. Mungkin ajè têmên êlu kagak nyadarin bahwa mêrèka bêracun. Kalo menurut êlu ntu masalèhnyè, dantain kêpadè mêrèka pêgimanè pêrasèan êlu. Komunikasi nyang baèk mêrupakan jalan kêluar nyang baèk buat sêbuah masalèh dalêm hubungan dêngan sêsêorang. Sêlanjutnyè, cobè ngêjauh darinyè. Bêri diri êlu waktu buat ngêliat pêgimanè idup êlu bêrobah tanpè têmên bêracun di sêkitar êlu. Lalu, têrimèlah pêrasèan sêdih amè kêilangan nyang datêng. Dêminin diri êlu ngalamin èmosi êni sêhinggè êlu bisè ngêlanjutin idup êlu lagi. Bêrikutnyè, dêminin bêbêrapè waktu bêrlalu wayah êlu bêrusahè sèmbuh amè kêmbali kê diri êlu nyang normal. Jangan dêminin siapè gè maksè êlu kêmbali kê situasi nyang udèh êlu tinggalin ntu.

Topic: slice of life
Membahas tokoh-tokoh agama tentu pastinye kite bakalan mgebahas organisasi ya ntu salah satunye adalah Muhammadiyah yang merupakannye salah satu dari organisasi Islam yang ada di Indonesia. Ntu organisasi yang ngediriinnye ada salah satu tokoh agama Islam di Indonesia ya ntu Kiyai Haji Ahmad Dahlan, beliau lah yang susah payah mendirikan, dan menggerakan organisasi tersebut. Organisasi ntu di dirikannye pada tanggal 18 November 1912. Tujuannye ntu adalah untuk menyebarkan ajaran agama Islam di Indonesia. Organisasi yang di dirikan beliau bergerak di berbagai bidang seperti Kemasyarakatan, kesehatan, dan pendidikan. Berawal di Yogyakarta lalu akhirnye meluas hampir di seluruh pelosok Indonesia. Beliau lahir di Yoguakarta, pada tanggal 1 Agustus 1868 dengan menyandang nama kecilnye namanye Muhammad Darwis.

Topic: religion
Ujan ude berape hari eni kaga ketauan waktunye, kadang pagi jeput, kadang siang bolong kadang malem ari juge breg ujan, mobil ane kadang ude kaga keliatan gantengnye, nah eni ari mumpung cerah ane mau nyuci siCurut, kenape dikata curut? soalnye eni mobil warnanye putih, jam 9an ane mulai jalan ketempat cuci mobil. sampe sono kaga taunye bujug ude rame banget, dari pade nunggu lame terus keburu ujan lagi akhirnye ane balik lagi baru mutusin buat nyuci mobilnye dirumah aje, ane akhirnye nyuci dipinggir jalan depan rumah ane, emang sih kalo nyuci mobil dirumah bisa lebih kinclong ketimbang ditempat cucian mobil. 

Topic: leisures
Hoka hoka bento atau biasa orang orang nyebutnye hokben merupakan salah satu dari banyaknye resto cepet saji di Indonesia. Penggemarnye ntu ganyeman juga bejibun, ntu ganyeman selalu dijadiin gacoannye orang tua kalo anaknye lagi pade susah makan. Harganye juga gaterlalu mahal, serta menu makannye lengkap sepaket udeh dapet nasi, sayur, dan lauk. Ntu resto salah makanan cepet saji yang nyediain salad biar orang tetep sehat makan sayur juga. Selama ini orang mengiranye hokben berasal dari negeri sakura Jepang, nyatanye ntu resto asli dari Indonesia, alias pemiliknye emang orang asli Indonesia, yaitu Hendra Arifin namanye. Ntu resto buka pertama kali di daerah kebon kacang Jakarta tahun 1985. Makanye ntu resto diterima bener dah dilidah kite karena pemiliknye orang kite jadi paham bener dah selera orang Indonesia. Menu yang disajiin di hokben enak semua dan harganye masih terjangkau.

Topic: food & beverages
Kecenderungan untuk berbicara kasar pada saat bermain game itu sulit untuk dihilangkan. Saya punya teman bermain MLBB yang sangat kasar dalam melakukan chat in game, bahkan terkadang saat permainannya sudah selesai dia berlanjut mengecek profil setiap player yg baru saja bermain dengannya baik lawan ataupun teman satu team hanya untuk meninggalkan jejak kekesalannya pada saat bermain game tersebut (niat banget asli, gak habis pikir). Saya kurang tau apa yang menyebabkan dia bisa begitu toxic saat bermain game. Kelakuannya bukan hanya dikhususkan untuk player yang tidak dikenal, bahkan terkadang kepada teman sendiri yang dia kenal bahkan orang tersebut berada disampingnya. Apakah ini bisa disebut berjiwa kompetitif? Menurut saya daripada melakukan hal itu, lebih baik searching lagi untuk memulai game berikutnya 😅. Kalau saya sih biasa aja kalah atau menang, namanya juga game. Tapi player yang toxic ini pasti selalu ada.

Topic: technology
Aye tuh kaga pernah mao kalo diajak naek gunung, karena apa-apa pasti repot. Mao kecing mao berak mao mandi juga kan susah kudu nyari sumber aer dulu. Emang sih kaga bae juga karna kan dengan idup di gunung kite jadi bisa bertahan idup di utan ama keadaan kalo lagi darurat. Coba banyangin jaman dulu, orang kan belom ada listrik apalagi kamar mandi di dalem. Kalo malem kudu gelap-gelapan, jadi ya malem kudu istirahat aje kaga ada kegiatan. Mangkanye aye suka mikir, naek gunung aje aye kaga mao karna ribet, gimana aye idup di jaman dulu kali nyang apa aje serba susah.

Topic: slice of life
Lagian cewe mana nyang kaga kesel dideketin cuma buat ditinggalin kan sok ganteng dong. Yaudahlah akhirnye menjalani kehidupan masing-masing. Udeh sempet punya pacara baru tapi die tuh ngajak ketemu buat minta maap mao ujian nasional takut kaga lulus katanye. Emang dasarnye laki tukang modus. Dari situ mah kaga kepikiran, aye emang karna oranfnye cuek jadi ya kaga di bawa perasaan. Ya santai aje jalan bedua kaya kaga ada apa-apa karna sebelomnye pernah dapet pengalaman nyang kurang bae. Eh kaga tau knapa die kaya deketin lagi, cuman masih sebel karna inget nyang dilakuin die dulu. Cuman namanye perempuan emang kaga ada pendirian, lama-lama luluh juga.

Topic: slice of life
Sempet si kepikiran salah satu produk di warung Babeh buat di jual di Marketplace. Tapi masih bingung dah apa nyang bakalan bisa dijual, karna kan Babeh jualannye tuh lauk mateng. Kalo lauk mateng kan cepet basi tuh jadi cari apa ya nyang bisa di jual tapi tahan lama kalo di jual. Kebeneran warung Babeh tuh rame karna rasa sambelnya nyang khas. Pelanggan Babeh tuh pada bilang kalo sambel di warung kite tuh beda dari sambel di warung makan laen. Dari situ aye udeh kepikiran kalo waring kite tuh unggul di sambelnye. Trus coba bilang Nyak deh jualan sambel botolan di marketplace.

Topic: business
Elu tau kagak, dapur yang bagus dan sesuai standar entu kayak gimane? Nah ternyate katanye, dapur entu kagak perlu mewah, tapi yang penting entu kudu aman dan sehat! Soalnye dapur entu kan ruangan tempat kite bikin, ngolah, dan nyimpen bahan-bahan badogan ataupun badogan yang udeh jadi dan bakalan kite badog. Entu tempat kagak boleh ade cairan yang berbahaya. Entu tempat juga kudu bersih biar kagak ade kecoak, tikus, dan serangga laennye. Nah entu die dapur yang ideal secara singkat. Nyok dah jaga kebersihan dan keamanan dapur kite, biar badogan kite pun aman dari para tikus, kecoak, dan hewan laennye ye!

Topic: food & beverages
Volcano Surfing atau Volcano Boarding adalah olahraga yang dilakukannye ntu di daerah lereng gunung berapi. Lereng gunung yang paling populer adalah Cerro Negro dekat Leon di Nikaragua barat. Penunggangnye mendaki gunung berapi dan meluncur kebawah, duduk atau berdiri diatas kayu tipis atau papan logam. Mereka yang mengikuti olahraga ekstrim ini berisiko menabrak bebatuan vulkanik yang tajam, menghirup gas mematikan, jatuh dari kayunya dan tersayat abu vulkanik. Belum lagi, dalam beberapa kasus letusan gunung berapi akan terjadi. Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin. 

Topic: sports
Berlibur ke Bandung waktu ntu asik banget nginepnye di hotel Swissbell Dago, hotelnye boleh dibilang deket sama pusat kota jadinye enak kalo mau kulinerannye cukup bejibun pilihannye karena ntu hotel deket kemane mane. Pas nginep disono kamar hotelnye enak karena cukup luas kamarnye, abis ntu di kamar mandinye ada bathub jadi bisa berendem sambil nonton pelem, terus juga dindingnnye kaca jadi bisa liat pemandangan pohon pohon dan lapangan golf, pokoknye suasananye menenangkan banget dah. Nginep di ntu tepat asiknye kalo malem kite ngeloneng di pinggiran kolam renangnye bisa ngeliatin pemandangan lampu lampu dari kota cakep banget. Sarapannye pas pagi juga ajib seabrek abrek dan beragam bener sarapannye, rasanye juga lumayan ajib banget dah.

Topic: leisures
Ada pertandingan olahraga di Inggris yang bahkan ampe ditongton ama keluarga kerajaan Inggris, kayak Pangeran William ama istrinya Kate Middleton. Pertandingan itu namanya Wibledon. Pertandingan ini dibilang sebage turnamen Grand Slam paling gede di dunia. Wibledon ini turnamen yang dibikin buat pertandingan tenis. Cuman bedanya, pertandingan tenis yang laen biasanya di tanah lapang yang latarannya itu tanah, yang kalo ujan bisa belokan atawa bikin kaki debel tanah. Kalo Wimbledon ini di lapangan yang pake rumput. Turnamen Wibledon ini diadain pertama kalinya taun 1877. Lokasinya kagak jauh dari lapangan Wimbledon Centre Court yang nyanter banget namanya itu. Awalnya cuman buat laki, tapi pas taun 1884 pemaen tenis wadon juga bisa ikut. Ada lagi yang kas banget dari turnamen ini, pemaennya cuman dibolehin make pakean yang warna putih. Jadi, semua pemaen seragem pakeannya.

Topic: sports
Banyak minuman zaman sekarang pada kasih isian yang namanye boba, rasanye enak dah kaya kenyel-kenyel terus manis gitu. Kaga abis fikir dah, orang pada kreatip bener ye bisa bikin kreasi cuma dari tepung tapioka, gula merah, ama aer. Bikinnye juga gampang tinggal diaduk jadi satu terus dibulet-buletin abis itu direbus. Rasanya manis, cume kagak bikin tenggorokan gatel karna cuma pake gula merah. Warna yang dihasilin juga sesuai ama gula merahnye, warnanya item pekat gitu. Tekstur kenyelnya tuh bikin gampang digigit, cuma perlu waspada juga ye kalo minum-minuman yang ade bobanya. Biasanye kan kite suka sedot kekencengan biar dapet bobanya, tapi kalo kekencengan juga suka keselek. Walaupun kaga bahaya karna bobo tuh lembek, cuma kan pedih juga ye kalo ampe kelolodan.

Topic: food & beverages
Sale atu bue nyang paling gampang dinemuin ama didapetin di Indonesia ora laen ntu pisang. Kaga kudu beli ampe nyari ke toko bue, banyak orang nyang nempo di kebon-kebon di sekitaran rumenye. Selaen rasenye nyang manis ama ngenyangin, orang kesehatan kate  pisang jadi bue nyang bise ngasi manpaat nyang gede buat awak. Di dalem bue pisang ade banyak nutrisi kaye potasium, kalium, serat, zat besi, magnesium, ama vitamin-vitamin laennye. Manpaat nyang didapet kalo rajin gegares pisang ntu bagus buat kesehatan otak, bise nyediain energi, bise ngelancarin saluran pencernaan, bise ngendaliin gule darah, tinggi kandung antioksidan, cocok buat diet, sama cocok buat ngatasin stres. Nyok kite sering-sering makan pisang!

Topic: food & beverages
Emang bener, pasca covid kemaren tuh orang-orang nyang punya usaha kaga sedikit nyang gulung tiker. Begimana kagak, orang pada suruh di rumah doang, boro-boro buat pada jajan buat beli bahan-bahan makanan aje pada takut keluar. Apalagi jajan nyang kualitasnye kaga tau tuh orangnye kena covid apa kagak. Gara-gara banyak nyang mati juga orang pada takut ama tuh virus. Belon lagi kan tuh virus kaga keliatan jadi lebih serem lagi kan. Dari situ tuh pedagang semua pada ngeluh, Babeh aje nyang udeh dagang puluan tau omsetnye langsumg turun merosot jauh. Soalnye bukan karna nyang dijual kaga enak, tapi emang orang nyang belinye kaga ada.

Topic: business
Takoyaki, jajanan nyang punye bentuk bulat ama isian daging gurita eni berasal dari daerah Kansai di Jepang. Gegaresan eni dibuat dari adonan tepung terigu nyang dimasak make alat pemanggang husus. Terunye disajiin make saos, mayones ama taburan serutan daging ikan kayu, kalo bahasa sononye mah katsuobushi. Aye sih belom pernah ye ke Jepang tapi katenye di negara asalnye, takoyaki eni dijual di warung kecil pinggir jalan macem di Jakarte, atawa paling kagaka ade di restoran nyang nyediain makanan lokal sono. Bikin takoyaki eni rada susah gampang, mangkenye kudu sabar dikit pas bikinnye, bola-bola takoyaki kudu dibalik satu-satu biar bentukannye bulet sempurna. 

Topic: food & beverages
Alhamdulillah têmên ayè udèh ngêjalanin ngêbacè 1000 kali sêlawat saban arinyè. Awalnyè susèh, tapi têmên ayè paksèin, èh jadi tuman. Sêtêlèh sêkitar atu bulan ngêjalanin, alhamdulillah banyak kêajaiban. Sêbêlon ngêlakuin sêlawat êni têmên ayè kagak pêrnèh antêng. Karang lêbih antêng jiwènyè, sêlalu yakin amè kêhêndak-kêhêndak Allah, amè banyak idè-idè nyang nongol di otak. Rêjêki jugè lancar, adè-adè ajè nyang datêng. Wayah têmên ayè dapêt masalèh nyang bêrat, alhamdulillah sêlalu digampangin nêmuin solusinyè. Têmên ayè pêrnèh jugè kêujanan wayah di jalan dan kagak bawè mantêl, têrus diè nyobè sêlawatin sêpanjang ujan, ujug-ujug nyang tadinyè ujan dêrês, lamè-lamè bêrênti. Murun êni èmang kêajaiban sêlawat. Nyok dah pêrbanyak sêlawat amè jikir supayè digampangin dalêm sêgalè kêsusèhan.

Topic: religion
Pas nikah tuh ade nyang namanya istillah panggih, nah orang Jawa ama Sunda rada-rada mirip tuh. Nah, karna laki asalnye dari Sunda jadi lebih milih panggih nyang dari Sunda. Pakean adat sunda pan ada tuh nyang namanya siger, kalo diliat banyak tuh nyang pake trus keliatannya cakep-cakep banget. Dalem hati akhirnye ngucap pengen juga tuh ngerasain pake siger, eh bener kesampean dah tuh. Upacara nyang diikuitn tuh ada banyak, ada tarik-tarikan ayam, ada suap-suapan, trus ada juga tuh nyang ngijek telor trus dibersihin kaki lakinye ama kita. Seneng dah bisa ngerasain nimah pake acara adat, jadi kite masih tuh ngelestariin adat.

Topic: culture & heritage
Elu tau Tebet Eco Park kagak? Tebet Eco Park entu salah satu tempat wisata viral yang masuknye kagak perlu pake duit. Nah, entu tempat wisata viral merupakan taman kota yang sejak awal emang dibikin buat rakyat dan lingkungan. Entu tempat wisata isinye bener-bener ijo, ditumbunhin banyak pohon dan rumput. Katanye, entu tempat wisata viral dirancang buat berguna ke lingkungan dan interaksi sosial. Jadinye entu tempat dibikin buat jaga kualitas alam lingkungan sampe ningkatin kualitas hidup pengunjung dan orang-orang yang tinggalnye di sekitar entu taman. Di entu tempat wisata viral, selaen elu bisa nikmatin pemandangan cakep dan hawa yang adem karena bener-bener diklilinging pohon-pohon ijo, elu juga bisa foto-foto di entu tempat. Terus kalo elu bawa bocah, tenang aje. Karena di entu tempat emang ada lapak maennye bocah juga. Pokoknye bener-bener komplit deh!

Topic: leisures
Rasio risiko dan manfaat dari latihan atau aktifitas fisik pada kedua kelompok berbeda. Pada kelompok dewasa muda, latihan fisik memang berhubungan dengan peningkatan resiko kematian mendadak yang signifikan. Namun pada hakekatnye, olahraga kagak secara langsung meningkatkan mortalitas pada kelompok usia ntu, tetapi lebih berperan sebagai pencetus, atau memicu terjadinye henti jantung pada mereka yang mempunyai kondisi atau kelainan kardiovaskular yang belum terdeteksi, seperti kardiomiopati, penyakit arteri koroner prematur dan kelainankoroner kongenital. Kondisi tersebut membuat mereka rentan mengalami aritmia ventrikel (gangguan irama jantung) yang mengancam nyawa pada saat seseorang melakukan latihan fisik. Sebaliknye pada orang dewasa yang lebih tua, latihan fisik bisa dianggap sebagai “pedang bermata dua” di mana aktifitas fisik berat akan meningkatkan insiden serangan jantung atau sindromakoroner akut pada individu yang tidak berolahraga secara teratur.

Topic: sports
Sekarang kan fasilitas udeh banyak ye buat kite ngilangin stres, dengan duduk di taman aja trus dalem kondisi nyang tenang aja kite bisa redain tuh rasa stres kite. Cara ngilangin stres tuh kaga perlu susah apalagi mahal. Nyang penting kite tuh percaya dan yakin kalo kite punya Allah di setiap masalah. Pasti kan stresnya orang tuh awalnye dari masalah nyang kaga berangsur-angsur kelar. Tapi kite harus yakin kalo setiap masalah tuh ada jalan keluarnye. Yang penting dengan masalah itu kite kaga ujug-ujug kabur, kalo kite malah kabur dari masalah tuh masalah bukannye kelar tapi malah nambah. Yakin dan segala sesuatu pasti udeh ada hikmah dibaliknye.

Topic: slice of life
Waktu kecil pan aye kaga tau   puasa nyang sebenenye, tapi makin gede makin tau trus makin belajar supaya puasa aye berkah. Aye dulu kaga tau kalo sahur tuh penting, terus kalo udeh waktunye berbuka puasa tuh mesti disegerain. Ibadah di bulan puasa pan dilipat gandain, mangkanye kalo bisa sholat teraweh ama sholat malem biar rajin. Nah, walaupun tidur juga dapet pahala tapi ade baenya kite isi ama nyang lebih bermanfaat kaya baca quran, dimulai dari awal puasa nanti di akhir bisa khatam. Nah trus kalo puasa tuh kaga cuma nahan laper ama aus tapi mesti jaga hawa nafsu, termasuk buat kaga ngomongin orang ya nanti sia-sia aja tuh puasa laper ama aus.

Topic: religion
Dari kecil kagak demen banget ama timun. Kalo malem pas baba pulang kerja, terus ngegendong anak bontotnya ini, pasti anaknya ini ogah. Lantaran kata emak, kalo baba pulang masih ada hawa keringet dari luar, pasti ogah. Kalo babanya udah mandi, udah bersih, baru si anaknya mau digendong. Nah, babanya ternyata demen banget makan timun. Kalo abis makan timun, kagak bilasin mulutnya, langsung ngendusin pipi anaknya. Padahal mah, anaknya ini punya idung yang sensitif banget. Kagak demen bau-bauan yang nyengat. Gara-gara itu, ini anak jadi kagak demen banget kalo udah soal timun. Dari baunya, ujudnya, ampe namanya aja kagak demen. Pas gede, kalo emaknya di dapur lagi ngupas timun, ini dari jarak lima ampe tujuh meter juga udah nyium. Jangankan ngegarot, nyium bau ama ngeliat ujud timun aja udah ogah banget.

Topic: food & beverages
Adè sêbuah kisèh têladan dari sêorang sobat Rasulullah Saw., yakni Umar bin Khattab. Diè dilahirin dari suku Quraisy di Makkah. Sêtêlèh diè masup Islam, diè sêrahin sêluruh bandanyè buat kêpêntingan Islam dan amat taat kêpadè Allah Swt. Diè ngumumin dèwèk kalo diè masup Islam di adêpan kaum Quraisy dan bêrtobat atas kêsalèhan-kêsalèhan diè wayah dulu. Umar bin Khattab kagak bêrênti-bêrêntinyè ngajak kaum Quraisy masup Islam. Bêrbagè carè dilakuinnyè, têrmasup ngêdatêngin rumèh parè tokoh Quraisy. Diè jugè sêlalu milu saban pêpêrangan. Pêrjuangan-pêrjuangan diè sêbagè muslim adalah sêlalu sêtiè ngêdampingin amè ngêbèla Rasulullah Saw. dalêm bêdakwah sêrtè nyurahin sêluruh idupnyè buat Islam.

Topic: religion
Peralatan rumah entu juga dikate sebagai salah satu produk jualan online yang laku. Soalnye, perlengkapan rumah entu juga termasuk salah satu kebutuhan dasar yang kudu terpenuhi. Pade keadaan pandemi, kegiatan lebih banyak dilakuin di rumah. Hal entu bikin perabotan rumah pun jadi dibutuhin bener. Kagak cuma buat dipake, eksistensinye perabotam rumah juga bisa nambah kecakepam rumahnye elu. Misalnye entu rak minimalis, bed cover, lampu, dan laennye. Perabotan rumah enih juga disesuain sama yang populer saat enih. Makenye elu bisa manfaatin entu kebutuhan sebagai ide jualan online elu. Kan lumayan bener kalo elu jualan entu kebutuhan secara online soalnye bisa nambahin pendapatannye elu.

Topic: business
Kali ini kita ngomong soal laptop. Tapi, sebelomnya kita kulik dulu apa yang laen dari laptop ama komputer. Kalo kita liat kegunaannya laptop ama komputer ini sama aja buat dipake gawean atawa belajar. Dua-duanya ngebantu banget kerjaan seari-ari ampe hiburan juga. Nah, pertama kita liat komputer itu apa. Jadi, komputer itu asal katanya dari basa Inggris dari kata compute, artinya buat ngitung. Jadi, alat kayak kalkulator gitu masuknya ke komputer. Di dalem komputer ini ada bejibun barang yang bekerja di dalem pas dikasih perintah hasilnya dia keluarin info. Kalo laptop ini dalemnya sama kayak komputer, sebenernya keitungnya computer juga, tapi dibilangnya komputer begerak. Itu gara-gara bentuknya lebih ringkes ama gampang dibawa-bawa. Berat laptop juga cuman 2 kiloan, malahan ada yang kurang. Jadi, dari bentuk udah keliatan bedanya laptop ama komputer.

Topic: technology
Onion ring atau bahasa Indonesianye mah bawang bombay diiris iris layaknye bentukannye kaya cincin, terus dibalurin tepung, digoreng deh, cocol makannye pake saos sambel atau mayonaise. Behh ntu ganyeman bejibun yang doyannye, tua muda pade doyan semuanye, sampe sampe di resto resto aje banyak yang jualin ntu ganyeman. Menurut orang yang pade demen, ya demen banget sama ntu ganyeman sampe gamau berenti ngegaresnye. Tetapi, ternyata ada juga yang gasuka sama ntu ganyeman, aye termasuk yang gasuk. Kalo hanyak untuk bumbu masih mau gamau itupun kalo yang bentukannye nyata bakalan dipinggirin,  tapi kalo yang bentukannye udeh kaya onion ring udeh pasti banget kaga bakal mau makan, rasanye kaya aneh aje tiap ngunyah ntu ganyeman, jadi mau ade dimane aje ntu ganyeman, mau ada diresto mahal sekalipun, kaga bakalannya dah mau nyomot, dan ngegaresin ntu ganyeman.

Topic: food & beverages
Bakar-bakar tahun ini tuh keluarga aye lebih milih buat bakar-bakar seafood daripade frozen food. Soalnye pan kita tau kalo seafood lebih banyak nutrisinye daripada frozen food, keseringan makan frozen food kan kaga bae buat badan. Nah aye pilih ikan gurame juga bukan kaga ade sebabnye, karna menurut penelitian ikan gurame ade kandungan protein, kabohidrat, lemak, kalsium, fosfor, zat besi, retinol, ama omega 3. Macem-macem manfaat nyang ade juga numbulin dampak bae buat badan kita, ade protein nyang gunanye buat bentuk antibodi. Kandungan omega 3 nyang guanye buat jage kesehatan jantung, trus ade lagi tuh kalsium buat kesehatan tulang ama gigi. Kandungan fosfor nyang gunaye buat benerin jaringan ama sel, fosfor gunanye penting banget bentuk DNA jadi kite mesti cukupun tuh kebutuhan fosfor sekitar 700 gram buat orang dewasa. Nah ade lagi zat besi tuh biar kite kaga kekurangan darah ato penyakitnye dibilang anemia. Pilihan aye menag kaga pernah salah dah buat pilih menu nyang sehat ama bergizi.

Topic: food & beverages
Saya nggak suka pakai kompor listrik. Disamping daya listrik yang digunakan besar, memasak dengan kompor listrik rasanya seperti masak asal-asalan. Kompor listrik kan hanya pakai daya induksi panas, sehingga api tidak bisa disetel. Contoh misalnya kita ingin memasak makanan yang memerlukan tekanan api tinggi dengan waktu yg singkat seperti chinese food (Halal), itu agak sulit. Kecuali yang kita masak hanya rebus2, goreng, ataupun tumis biasa. Tapi kalau memang perfeksionis dalam memasak, pastinya kita tidak mau menggunakan kompor tsb. Sedangkan bahan wajan saja menentukan hasil masakan lho. Wajan besi hitam lebih baik dibandingkan wajan alumunium. Aroma, rasa dan tekstur masakan akan berbeda hasilnya.

Topic: technology
Elu lagi liburan? Elu lagi bingung ape aje kegiatan liburannye? Elu liburannye sama temen elu? Nah mungkin ade beberape ide kegiatan liburan yang bisa elu laksanain bareng temen-temennye elu. Kalo elu lagi liburan bareng temen, mungkin elu bisa coba piknik. Misalnye nih elu Cuma punya waktu libur 2-3 hari, nah piknik bisa jadi solusinye. Walaupun sederhana, elu bisa laksanain beragam kegiatan, misalnye entu elu duduk-duduk di atas rumput bareng temen-temen sambil liat pemandangan yang bagus, bisa nyemil sambil ngobrol, curhat, dan laennye. Kegiatan liburan bareng temen dengan piknik pun bisa hemat juga loh. Soalnye ade beberape tempat yang kagak perlu bayar masuk, tapi nyediain tempat yang pas buat piknik.

Topic: leisures
Waktu aye daftarin usaha warung nasi Babeh di ojek online tuh ngerasanye diribedin banget. Padahal aye udeh tuh ikutin peraturan nyang ada, udeh juga registrasi segala macem rupa. Awalnye sih emang bener, cuma sistem nyang bikin bingung jadi bikin usaha berantakan. Belom lagi kan ade invoice-invoice nyang dibayar ke ojek onlinenya. Eh teryata itu juga blom tentu bener pesenan nyang kedaftar. Udeh beberapa kali bikin pengaduan ke kantornye tapi tetep bae bilangnye masih di proses. Trus juga ngurusin sistem baru nyang langsung dipotong invoicenye eh applikasinya malah mati. Udeh gitu masa anehnye tuh tiap berapa bulan ada bae invoice nyang masuk ke email, padahal tokonye aje udah tutup.

Topic: business
Lagu daerah makin kemari kok dirasa makin kaga berlembang. Anak-anak zaman sekarang malah lebih tau lagu dari liar negeri. Harusnye kite kaga boleh nyalahin instasi pendidikannye aje, kite juga punya peran penting buat ngenalin lagu-lagu daerah ke generasi selanjutnye. Kite kudu kasih edukasi anak supaya tau nih kesenia, ajak mereka jalan-jalan ke museum kesenian ya walaupun kaga ngarti seenganye mereka tau. Trus juga lagu nyang kite dengerin jangan lagi barat aje. Kasih tuh dengerin bocah lagu-lagu daerah buat nari gitu contohnye. Bikin aje kegiatan nyang menarik buat anak, pan makin sering didengerin anak juga makin paham kan. Jadi buat anak biasa aja dengwr lagi daerah, jangan dipaksain pas disekolah tau-tau disuruh ngapalim lagu daerah aja.

Topic: culture & heritage
Elu pernah ngerasa stres bener kagak? Aye tuh sejak kuliah semester 5, bener-bener ngerasa makin stres, makin tertekan sama banyaknye urusan kuliah yang kagak ade selesainye. Udeh mane sejak semester 4 aye kuliahnye online. Bener-bener duduk di depan laptop mulu dah, kagak banyak gerak. Kan kagak sehat ye. Akhirnye aye nyempetin 2 sampe 3 kali seminggu buat olahraga ringan yang gampang dilakuin, ya entu jalan-jalan santai di sekitar rumah tiap abis Maghrib. Jadi dari pagi sampe Maghrib, aye bakalan kuliah dan ngerjain tugas. Nah kalo pas Maghrib aye udeh selesai kuliah dan nyelesain tugas entu hari yang dikumpulin minggu depan, aye bakalan salat Maghrib abis entu langsung gas jalan-jalan santai di sekitar rumah sampe waktunye Isya. Kalo pas tugas aye belom selesai pas Maghrib atau bahkan pas Isya juga belom selesai, ya artinye jadwal jalan santainye kudu aye undur. Jadi palingan aye berolahraga santai yang gampang dilakuinnye cuma 2 sampe 3 kali seminggu, tapi kagak ape-ape daripada kagak sama sekali kan?

Topic: sports
Kehidupan bertetangga elu kayak gimane? Kalo aye sih pas aye SD, pernah punya tetangga yang awalnye baek bener. Pas awal mereka pindah, aye, enyak, empok, dan babeh sambut dengan baek. Kite bantuin beberes dan kite ngasih badogan juga. Sejak saat entu, hubungan bertetangannye kite baek. Pas besoknye aye pulang sekolah, aye mampir ke rumahnye mereka dan maen sama bocah-bocahnye. Selaen entu sejak mereka jadi tetangga, keluarganye aye dan mereka sering saling bagi badogan. Kite juga saling sapa tiap ketemu di jalan. Intinye, aye ngerasa hubungan bertetangganye kite baek deh. Eh tapi sejak mereka pindah ke wilayahnye kite, listrik kite sering mati. Terus akhirnye pas dicek, ternyate mereka nyolong listrik kite. Sejak saat entu, kehidupan bertetangganye kite jadi kagak baek lagi.

Topic: slice of life
Elu udeh tau belom beragam tips jalanin ide bisnis jualan dari rumah? Nah ade beragam tips. Salah satunye entu pilih ide jualan dari rumah yang cocok sama minatnye elu. Lakuin bisnis entu hal yang rumit makanye bisnis yang sesuai minatnye elu entu mungkin bakalan bikin segala hal jadi lebih gampang soalnye elu bener-bener suka ape yang elu lakuin. Kalo elu suka masak, mungkin elu bisa laksanain ide jualan badogan dari rumah. Tips selanjutnye entu tentuin visi dan misi. Soalnye visi dan misi bakalan bantu elu nentuin tujuan dan arah ide jualan dari rumah yang elu lakuin. Selanjutnye entu, itung modal yang elu butuhin. Elu kudu itung, modal yang elu punya entu udeh cukup buat laksanain ide bisnis yang elu pilih atau belom? Terusnye, tentuin juga waktu yang pas buat mulainye.

Topic: business
Mencurahkan isi hati têntang hal-hal baèk amè buruk nyang dialami bisè mengurangi tekanan hidupmu sekaligus menimbulkan rasa bahagia. Êlu bisè curhat dêngan orang terdekat, misalnyè dêngan sahabat. Percaya atau kagak, sahabat bisè ngasih banyak pengaruh positif buat hidupmu. Sahabat nyang baèk bisè memberimu rasa percaya diri serta memberi motivasi dalêm menentukan tujuan hidup. Kehadiran mêrèka jugè bisè membantu mengikis trauma amè kesedihan dalêm kehidupan, sêpêrti akibat perceraian, kehilangan pekerjaan, gangguan kêsèhatan, atau kecemasan terhadap percintaan, atau karna ditinggalkan orang nyang dicintai buat selamanya. Sebagian orang ngêmilikin keyakinan bahwa membicarakan kondisi nyang dirasakan, justru bisè ngêjè keadaan memburuk, padahal menceritakan suatu hal nyang sedang dialami kêpadè sahabat atau anggota kêluargè bisè ngêjadi salèh atu solusi buat mendapatkan ketenangan amè kesembuhan. Berbagi keluh kesah dêngan sahabat bisè mengurangi bêban pikiranmu, sêhinggè êlu terhindar dari stres. Êlu jugè bisè mendapatkan dukungan nyang membuatmu kembali bersemangat melangkah kê depannya.

Topic: slice of life
Bersedekah adalah suatu ibadah yang dapat kita lakukan kapan saja. Bersedekah sangat dianjurkan dalam Islam. Dengan bersedekah, hubungan bersosial bisa menjadi lebih baik. Bersedekah juga menjauhkan diri dari sikap sombong dan angkuh. Memberikan sesuatu dengan ikhlas kepada oang lain dapat meringankan beban mereka. Sedekah berasal dari bahasa Arab "shadaqoh" yang artinya adalah suatu pemberian dari seorang muslim kepada orang lain secara sukarela tanpa adanya batasan waktu dan jumlah tertentu. Allah berfirman dalam surat An-Nisa ayat 114 yang menyuruh umat muslim untuk senantiasa berbuat kebaikan salah satunya dengan bersedekah. "Tidak ada kebaikan pada kebanyakan bisikan-bisikan mereka, kecuali bisikan-bisikan dari orang yang menyuruh (manusia) memberi sedekah, atau berbuat ma'ruf, atau mengadakan perdamaian di antara manusia. Dan barangsiapa yang berbuat demikian lantaran mencari keridhaan Allah, maka kelak Kami memberi kepadanya pahala yang besar."

Topic: religion
Ade beberape deskripsi ciri khas dari lagu daerah. Pertama; nyeritain tentang keadaan lingkungan atau budaya orang setempat yang dipengaruhin bener sama adat istiadat setempat. Kedua, sifatnye serdehana dan kagak dibutuhin pengetahuan musik yang cukup ngedalem buat pelajarinnye, misalnye ngebaca dan enulis not balok. Ketiga, jarang diketahui pengarangnya. Keempat, ngandung beberape nilai kehidupan, beberape unsur kebersamaan sosial, dan keserasian sama lingkungan hidup sekitarnye. Kelima, sulit dinyanyiin oleh orang yang asalnye dari daerah lain soalnye kurang nguasain dialek atau bahasa setempat, jadinye penghayatannye kurang maksimal. Keenem, ngandung nilai-nilai kehidupan yang unik dan khas. Menarik kan? Nyok pelajarin tentang lagu daerah, dimulai dari daerah asalnye elu!

Topic: culture & heritage
Ketimun merupakan salah satu dari jenisnye sayuran, ketimun manfaatnye bejibun, dari buat diganyem bagus buat badan karena banyak manfaatnye, sampe buat kecantikkan juga ketimun juga bagus buat muke biar kinclong. Ntu sayuran murah harganye, dan mudah ditemuin dimane-mane, warna sayuran ijo luarnye dalemnye ada perpaduan putihnye gitu. Ntu sayur emang seger banget dah biasa ditemuinnye di lalapan, penghias nasi goreng, burger, dan lainnye bejibun kalo disebutin atu atu. Nah kalo buat kecantikkan ketimun bagus ditaro di atas mata kita saat tertutup gunanye biar bawah mata kaga item, dan nyegerin serta nenangin juga, kemudia bisa juga ditaro dipipi seluruh wajah biar kinclong dan seger. Selain ntu semua timun katanye bisa bakal obat buat darah tinggi biar darahnye turun normal, dan buat anak kecil yang demam dibeberin timun yang udeh ditumbuk diatas palanye biar adem biar demamnye turun.

Topic: food & beverages
Takbiran keliling kampung biasanya dilakukan setelah selesai shalat Magrib atau tepat saat malam 1 Syawal, dimana sejak sore Hari Umat islam berkumpul di Masjid melakukan takbiran dan sebagian lain lagi membawa gendang untuk ditabuh mengiringi Takbir yang dikumandangkan, sungguh sangat menyenangkan jelang lebaran. Setelah waktunya tiba para peserta Takbiran berjalan beriringan membentuk barisan yang panjangnya bisa mencapai 0,5 Km berkeliling Kampung berjalan kaki, obor dinyalakan, gendangpun ditabuh suara Takbir membahana sepanjang jalan ALLAHU AKBAR, ALLAHU AKBAR, ALLAHU AKBAR, LA ILAHA ILALLAHU ALLAHU AKBAR ALLAHU AKBAR WALILLAHIL HAM , berulang-ulang terus menerus hingga akhirnya setelah selesai mengintari pelosok hingga ke Ujung Kampung pesertapun kembali ke Mesjid dimana Takbiran mulai bergerak, berawal dari Mesjid dan Finish di Mesjid yang sama.

Topic: religion
Kalo kagak demen kerje nyang keluar-luar rume, ato kudu jaga rume, tapi mao ngasilin duit, emang mao kagak mao kudu muter otak buat nyari ide jualan dari rume. Soal enih sebenernye ude banyak bangat dibahas, mao ntu ame ahli nyang ampe nyetak buku pekara enih, ato di internet di blog-blog orang nyang iseng aje nulis. Intinye inspirasi bise dari mane aje. Cuman, ide buat jualan kudu dibarengin same ngaca ame reslitasnye bari baca tren pasar. Keknye ade aje ide jualan kopi-kopian jaman karang, tapi di rume cuman ndirian ame tempatnye kagak gitu luas. Kagak cocok! Idenye kudu diolah lagi kalo begituh-begituh. Kalo emang mao nyang "deket" ame masyarakat jaman karang, liat nyang lagi rame ape. Lato-lato, misalnye, ato kalo mao nyang jangka panjang bise makanan kecil-kecil ato cemilan alias masyarakat, mah, kapan bae juge demen ngemil!

Topic: business
Sebenernya udeh sering aye ke Taman Mini tuh sebelum pandemi. Biasanye aye ke Taman Mini tuh buat ngebag di kalom renang nyang namanye SnowBay. Tempat faporit banget tuh kalom renang ampe detik ini, soalnye tempat maennya juga banyak, ada kolam arusnya, pokoknya resep dah. Kaga perlu lagi tuh ade nyang jagain barang pribadi soalnye kita udeh dikasih loker, tapi kite mesti nambah duit lagi si. Kolam renang ini tuh bersih, penjaganya juga bae-bae trus kaga pernah nyesel dah walaupun harganya lumanyan mahal. Apalagi dulu tuh aye pernah bayar setengah harga aje karna kebeneran guru aye kenal ama orang dalemnye, udah gitu berasa sewa kolam renang karna nyang masuk tuh satu angkatan dari semua temen Sma aye.

Topic: leisures